শান (২০২২-এর চলচ্চিত্র)

শান ২০২২ সালে মুক্তিপ্রাপ্ত একটি বাংলাদেশি চলচ্চিত্র। এটিতে মুখ্য ভূমিকায় অভিনয় করেছেন সিয়াম আহমেদ ও পূজা চেরি। চলচ্চিত্রটির গল্প লিখেছেন আজাদ খান, চিত্রনাট্য ও সংলাপ লিখেছেন নাজিম উদ দৌলা এবং পরিচালনা করেছেন এম রাহিম। চলচ্চিত্রটির প্রযোজনা করেছে কুইক মাল্টিমিডিয়া এবং পরিবেশনা করেছে জাজ মাল্টিমিডিয়া। চলচ্চিত্রটি পোড়ামন ২ ও দহন-এর পর সিয়াম-পূজা জুটির তৃতীয় চলচ্চিত্র। চলচ্চিত্রটির মাধ্যমে ২২ বছর পর একই চলচ্চিত্রে অভিনয় করছেন চম্পা ও অরুণা বিশ্বাস। প্রেমের স্মৃতি (১৯৯৭) চলচ্চিত্রে সর্বশেষ তারা একসঙ্গে অভিনয় করেছিলেন। চলচ্চিত্রটির মাধ্যমে ঢালিউডে নেপথ্য সঙ্গীতশিল্পী হিসেবে মাইনুল আহসান নোবেলের অভিষেক ঘটে। চলচ্চিত্রটির কাহিনী শানকে কেন্দ্র করে আবর্তিত হয়। শুরুতে মানবপাচার হতে যাওয়া দুর্দশাপ্রাপ্ত মানুষের জীবনযাত্রা, দক্ষিণ এশিয়ায় মানবপাচার ও কালোবাজারে অঙ্গপাচার নিয়ে বর্ণনা দেওয়া হয়। তারপর শানকে দেখানো হয়। শান (সিয়াম আহমেদ) বাংলাদেশ সিভিল সার্ভিসের পরীক্ষায় উত্তীর্ণ হওয়ার পর পুলিশ বাহিনীতে যোগ দেয়। তিনি একজন সৎ ও সাহসী পুলিশ অফিসার, এই কারণে তার নামডাক রয়েছে। সরকার মানবপাচার রোধে অবসরপ্রাপ্ত সচিবকে (নাদের চৌধুরী) প্রধান করে একটি কমিটি গঠন করে। এতে তার জীবনের ওপর হুমকি আসে। এক পর্যায়ে তাকে বাঁচাতে শত্রুদের অস্ত্রের শোডাউনের মাঝে বাইক নিয়ে উড়ে আসে শান। ‘ভস্কো গ্রুপ’ যারা এই পাচারের সাথে সরাসরি জড়িত। একদিন ঘটনাক্রমে সঙ্গীতশিল্পী রিয়ার (পূজা) সাথে দেখা হয় শানের। তাকে নিরাপদে পৌঁছে দিতে গিয়ে রিয়ার মা ও বাবার বন্ধুর ছেলের সাথে শানের পরিচয় ঘটে। আস্তে আস্তে শান ও রিয়ার প্রেম হয়। প্রেমের মাঝে ভস্কো গ্রুপের মূল হোতাকে ধরতে বিভিন্ন সূত্র নিয়ে কাজ করতে থাকে শান। সিয়াম আহমেদ - শান পূজা চেরি - রিয়া মিশা সওদাগর চম্পা - শানের মা অরুণা বিশ্বাস - রিয়ার মা তাসকিন রহমান ডন নাদের চৌধুরী সৈয়দ হাসান ইমাম আরমান পারভেজ মুরাদ খলিলুর রহমান কাদেরী নুর ই আলম নয়ন ইমরান হাসো ২০১৯ সালের মে মাসের ২৬ তারিখ থেকে ঢাকার উত্তরায় চলচ্চিত্রটির চিত্রগ্রহণ শুরু হয়। রোযার ঈদের আগের দিন পর্যন্ত চলচ্চিত্রটির প্রথম ধাপের চিত্রগ্রহণ অনুষ্ঠিত হয়। এরপর, ১২ জুন থেকে নারায়ণগঞ্জের জিন্দা পার্ক এলাকায় চলচ্চিত্রটির দ্বিতীয় ধাপের চিত্রগ্রহণ শুরু হয়। এরপর চলচ্চিত্রটির চিত্রগ্রহণ অনুষ্ঠিত হয় ঢাকার সাভারে। ২৬ জুন সাভারে চলচ্চিত্রটির চিত্রগ্রহণ চলাকালে আহত হন সিয়াম আহমেদ। ২০১৯ সালের ১১ আগস্ট চলচ্চিত্রটির একটি পোস্টার মুক্তি পায়। পোস্টারটিতে চলচ্চিত্রটির ২০২০ সালের রোজার ঈদে মুক্তি পাওয়ার কথা উল্লেখ করা হয়। তবে বাংলাদেশে করোনার বৈশ্বিক মহামারীর কারণে মুক্তি স্থগিত করা হয়। প্রায় দুই বছর স্থগিত থাকার পর ২০২২ সালে ৩ মে রোজার ঈদে চলচ্চিত্রটি মুক্তি পায়। "আসছে সিয়াম-পূজা অভিনীত অ্যাকশন-থ্রিলার ছবি 'শান'"। চ্যানেল ২৪। ২৭ জুন ২০১৮। সংগ্রহের তারিখ ২৫ জুলাই ২০১৯।  "২২ বছর পর একসঙ্গে চম্পা ও অরুণা বিশ্বাস"। ইত্তেফাক। ২৭ মে ২০১৯। সংগ্রহের তারিখ ২৫ জুলাই ২০১৯।  "২২ বছর পর চম্পা-অরুণা বিশ্বাস"। আরটিভি। ২৭ মে ২০১৯। ২৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৯।  "চম্পা ও অরুণা বিশ্বাস ২২ বছর পর আরও একবার একসঙ্গে"। আমাদের সময়। ২৮ মে ২০১৯। ২৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৯।  "ঢাকার ছবিতে নোবেলের গান"। আমাদের সময়। ৪ জুলাই ২০১৯। সংগ্রহের তারিখ ২৫ জুলাই ২০১৯।  "সিয়াম-পূজার 'শান' ছবিতে নোবেলের টাইটেল গান"। চ্যানেল আই। ৪ জুলাই ২০১৯। সংগ্রহের তারিখ ২৫ জুলাই ২০১৯।  "সিনেমায় গাইবেন নোবেল"। প্রথম আলো। ৬ জুলাই ২০১৯। সংগ্রহের তারিখ ২৫ জুলাই ২০১৯।  "শুরু হলো সিয়াম-পূজা-তাসকিনের 'শান'"। চ্যানেল আই। ২৬ মে ২০১৯। সংগ্রহের তারিখ ২৫ জুলাই ২০১৯।  "জনপ্রিয় তিন মুখ সিয়াম, পূজা ও তাসকিন অভিনীত ছবি 'শান'-এর শুটিং শুরু হলো"। আমাদের সময়। ২৭ মে ২০১৯। ২৬ জুন ২০২১ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৯।  "সিয়াম দেখালেন প্রথম লুক"। সমকাল। ১১ আগস্ট ২০১৯। সংগ্রহের তারিখ ১২ আগস্ট ২০১৯।  "জিন্দাপার্কে কেনো সিয়াম-পূজা ?"। সমকাল। ১২ জুন ২০১৯। সংগ্রহের তারিখ ২৫ জুলাই ২০১৯।  "আবারও শুরু হলো শান"। ইত্তেফাক। ১২ জুন ২০১৯। সংগ্রহের তারিখ ২৫ জুলাই ২০১৯।  "শুরু হয়েছে 'শান'র দ্বিতীয় ধাপের শুটিং"। বাংলানিউজ২৪.কম। ১২ জুন ২০১৯। ১৩ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৯।  "শুটিংয়ে আহত সিয়াম"। কালের কণ্ঠ। ২৮ জুন ২০১৯। সংগ্রহের তারিখ ২৫ জুলাই ২০১৯।  "শুটিংয়ে আহত চিত্রনায়ক সিয়াম"। ইত্তেফাক। ২৭ জুন ২০১৯। সংগ্রহের তারিখ ২৫ জুলাই ২০১৯।  "মারামারি করে আহত চিত্রনায়ক সিয়াম"। জাগোনিউজ২৪.কম। ২৭ জুন ২০১৯। সংগ্রহের তারিখ ২৫ জুলাই ২০১৯।  "'সবে তো শুরু, সামনে আসছে 'শান'-এর আরো চমক!'"। চ্যানেল আই। ১১ আগস্ট ২০১৯। সংগ্রহের তারিখ ১২ আগস্ট ২০১৯।  "অ্যাকশন থ্রিলার 'শান' মুক্তি পেয়েছে ৩৪ প্রেক্ষাগৃহে"। একুশে টিভি। সংগ্রহের তারিখ ৩ মে ২০২২।